
Kasutusloa väljastamine drenaaztorustikule (ehr kood 220705953) A.Daumani tänaval
AS Narva Vesi esitas 18.11.2014.a läbivaatamiseks ehitise kasutusloa väljastamise taotluse (linnavalitsuse dokumendiregistri nr. 1-16/11582) koos ehitamise tehniliste dokumentidega ja riigilõivu maksekorraldusega. Esitatud dokumentatsiooni läbivaatamisel olid avastatud puudused, s.h. puudusid taastamistööde kohta kooskõlastused Daumani tn 30 (omanik – Narva linn) ja hoonestusõigus määratud OÜ Puhasenergia kasuks, taastamistööde kohta päring on saadetud Puhasenergia OÜ-le 08.12.2014.a ning määratud tähtaeg arvamuse esitamiseks kuni 12.12.2014.a. Arvamus ei ole esitatud Narva linnavalitsusele, kuid Narva Linna kaevetööde eeskirja § 44 lg 1 kohaselt teostatud kaevetöö taastamistööle annab kaevaja kaheaastase garantii alates kaevetöö lõpetamise akti koostamisest ja allkirjastamisest.
20.10.2014.a kaeveloa väljastaja koostas ja kirjutas alla kaevetöö lõpetamise kohta kontrollimise akti ning määras garantiiperioodi kuni 20.10.2016.a. Seega, võib arvestada, et tehtud taastamistööd vastavad nõuetele.

Samuti puudus taastamistööde kohta kooskõlastused A.Daumani tn 2e (omanik – Narva linn) ja hoonestusõigus määratud OÜ New Flight kasuks, taastamistööde kohta päring on saadetud New Flight OÜ-le 08.12.2014.a ning määratud tähtaeg arvamuse esitamiseks kuni 12.12.2014.a. Arvamus on esitatud 16.12.2014.a Narva linnavalitsusele. Arvamuses OÜ New Flight kiidab heaks taastamistööd. 
04.12.2014.a ehitusjärelevalve osakond saatis puuduste kõrvaldamiseks vastuse kasutusloa taotlejale (puuduste kõrvaldamise tähtaeg on 08.01.2015.a). 
Parandatud tehniline dokumentatsioon on tagastatud ehitusjärelevalve osakonnale 16.12.2014.a (linnavalitsuse dokumendiregistri nr. 1-16/12687). 
08.12.2014.a on tehtud ehitusseaduse §33 lg 4 kohaselt ehitise ülevaatus. Ülevaatuse käigus on avastatud, et haljasalal muru ei kasva, nähtav killistik, ehitustööde jäägid, kuid 20.10.2014.a kaevetöö lõpetamise kohta kontrollimise aktis linnaaednik kinnitas oma allkirjaga, et taastamistööd haljasalal vastavad nõuetele ning märkused puuduvad. 
Ehitise ülevaatuseks on kaasatud pädevad isikud ning koostatud ehitise ülevaatuse akt. 

Ülevaatuse akt on edastatud 08.12.2014.a  kirjaga AS-le Narva Vesi, arvamuse väljendamiseks.
16.12.2014.a AS Narva Vesi tagastas allakirjutatud ehitise ülevaatuse akti ilma märkuseta.

Ehitise ülevaatusest osavõtjad kinnitavad oma allkirjaga ehitise ülevaatuse aktis, et ülevaatuseks esitatud ehitis vastab ehitisele ettenähtud nõuetele ja ehitist võib kasutada vastavalt kavandatud kasutamise otstarbele.
Torustiku teostusjoonis on esitatud Arhitektuuri- ja Linnaplaneerimise Ameti geodeesia ja kaartide vanemspetsialistile paberkandjal ja digitaalsel kujul.

Seega, drenaaztorustikule kasutusloa andmiseks takistusi ei ole.
2. ÕIGUSLIKUD ALUSED
2.1. 
Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. 
Narva linna ehitusmääruse §27  lõike 3 kohaselt ehitise kasutusloa väljastamise või   väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada asuva A.Daumani tänaval drenaaztorustikule (ehr kood 220705953) kasutusluba.

4.  RAKENDUSSÄTTED

4.1.
Korraldus jõustub teatavakstegemisest.

4.2. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

